หลังจากที่นิวคุงได้รีวิวร้านอาหารญี่ปุ่นไปเมื่อรีวิวก่อนแล้ว ยังไม่อิ่มท้องเท่าไหร่ เลยมาซื้อข้าวกินที่ร้าน ข้าวขาหมูแม่สุขใจ (เจ้าเก่าสำโรง) ครับ
โดยร้านนี้จะตั้งอยู่ในห้างซีคอน ศรีนครินทร์ อยู่ในโซนฟู๊ดคอร์ด ชั้น 4 ครับ หน้าร้านสะอาด และมีหม้อต้มขาหมูใหญ่ๆมีกลิ่นหอมๆลอยมาด้วย

เมนูของกินของร้านก็จะเน้นไปที่ขาหมูเป็นหลัก จะเอาแบบราดข้าว แบบแยก หรือจะกินส่วนต่างๆทั้งคากิ ไส้ ก็มีหมดเลย
ราคาอาหารก็จะอยู่ที่ราวๆ 45-60 บาท เป็นส่วนมากครับ

วันนี้นิวคุงได้สั่งกินเป็น ข้าวขาหมูเนื้อล้วน+ไข่ ครับ
ลองกินดูแล้ว ขาหมูของที่นี่มีรสหวานอ่อนๆครับ กินแล้วรู้สึกเหมือนขาหมูที่ถูกต้มมากับน้ำที่รสไม่ค่อยข้น ทำให้รสเนื้อขาหมู ไม่หวานอร่อยโดนใจเท่าไหร่
ในส่วนตัวเนื้อนั้นมีความเหนียวนุ่มแบบกลางๆ ไม่นุ่มลื่น แต่ก็ได้รสสัมผัสแบบเนื้อแน่นๆดีครับ
ส่วนไข่ต้มนั้นต้มมาแบบยางมาตอย กินแล้วได้รสหวานนุ่มๆ กินกับข้าวได้เพลินๆดี

สรุปโดยรวม (เต็ม 10)
ให้ 6 คะแนน รสชาติข้าวขาหมูร้านนี้อร่อยธรรมดา กินได้เรื่อยๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 10 / 57
